High Court Judge in Saitual tlawh,"703/2024-2025 Dated Saitual the 6th June 2024: Vawiin khan Gauhati High Court Judge, Honble Mr. Justice Kaushik Goswami,  chuan Saitual tlawh in Ruallung a District Court Complex ram tur a hmunah endikna a nei a ni. High Court Judge, Honble Mr. Justice Kaushik Goswami, chuan Ruallung a Court Complex hmun tur chu amah ngeiin Portfolio Judge for Saitual, Serchhip and Mamit Judicial Districts a nih angin  Architecture plan leh a tul dang te a approve hma a tlawh a duh avanga lokal a nih thu a sawi a. A hmun chu khua atangin hla deuh mahse hmun rem tak a ni tiin, a kalpawhna pawh tha zawk a siam anih theih chuan mipuite tan a zangkhai zawk dawn hle a ni, a ti. Ruallung a Saitual District Court Complex tur hi Ruallung khaw dai ah awm in tlang pawng zawl tha tak a ni a. Court hian land lease pawh nei tawh in Architecture plan leh thil tul dang te approve theih a peih tawh niin, approve tu tur Justice Mr. Kaushik Goswami hian a hmunah enfiahna a nei a ni. High Court Judge, Honble Mr. Justice Kaushik Goswami hi  Saitual DC, Dr Lalngura Tlau leh SP, Pu Pukhraj Kamal ten lo dawngsawng in Ruallung a Court Complex ram tur enna ahhian an kalpui a. Aizawl atangin Pu T.L. Guite, Registrar Gauhati High Court, Aizawl Bench leh Pu Joel Joseph Denga, District and Session Judge, Aizawl Judicial District chuan an tawiawm bawk a ni. Honble Mr. Justice Kaushik Goswami hian Ruallung a ram endikna a neih hnu hian tlai lamah Aizawl panin Saitual a chhuahsan leh a ni. Attachment Loading attachment...",Dated: 6 th Jun 24 6:06 PM,https://dipr.mizoram.gov.in/post/high-court-judge-in-saitual-tlawh